Festival musical solidari per a finançar tractaments odontològics al Senegal
26 novembre 2019

## Festival musical solidari per a finançar tractaments odontològics al Senegal26 novembre 2019Última actualització: 14 juliol 2025

![](../gestion/img/_AO_2807-copia.jpg)  
  

El **regidor delegat de Cultura, Nahuel González**, acompanyat de **Laura Martínez, de l’ONG Waw Senegal**, i del **músic Felipe Torres**, han presentat aquest matí el primer concert musical solidari a benefici del Projecte Tomboronkoto (Senegal).  Tindrà lloc el pròxim dissabte, 30 de novembre, d’11 a 14.30 h, al Jardí de la Casa de la Marquesa. Hi actuaran els grups XDM+ (punk rock) i Fukushima. L’entrada és gratuïta, però s’hi pot col·laborar amb les consumicions de refrescos, aliments, la compra de samarretes i altres productes de merchandising.

**Projecte Tomboronkoto**

Sara i Laura són dentista i higienista dental, respectivament, de l’ONG Waw Senegal. Després de realitzar diversos viatges de voluntariat per l’Àfrica van decidir centrar esforços en ajudar, des del punt de vista odontològic, a la gent més desafavorida del Senegal, concretament a Tomboronkoto, a la regió de País Bassari, al sur-est. _“Volem ajudar a la gent que no té res i si, per exemple, té mal de queixals no pot accedir a analgèsics i molt menys a assistència mèdica. Per tant, necessitem tant voluntaris, com ajuda econòmica per a adquirir material sanitari i medicació per tal d’oferir-hi un servei bucodental que arribe al màxim de gent possible. La idea és poder anar-hi dues vegades a l’any per a fer un seguiment dels tractaments”_, ha assegurat Laura Martínez. En breu, l’ONG obrirà una pàgina web amb tota la informació sobre el projecte.  

**Nou cicle de música en directe**

El festival musical inaugura un nou cicle de concerts de música en directe que el departament de Cultura vol realitzar els dissabtes al jardí de la Marquesa, d’11 a 15 h. Com a novetat, l’escenari es situarà a la part de darrer de la Casa de Cultura (zona quiosquet) per tal de poder protegir-se del fred.  

_“Faig una crida a la ciutadania perquè vinga a gaudir de la bona música en directe i, alhora, col·labore en causes solidàries com la del Projecte Tomboronkoto”, ha conclòs González._